CE Europa

Club Esportiu Europa on urheiluseura Barcelonasta Kataloniasta Espanjasta. Sen jalkapallon edustusjoukkue pelaa maan neljänneksi korkeimmalla sarjatasolla Tercera Divisiónissa.Historial y Datos Futbolme. Viitattu 10.2.2009. Europa oli yksi Primera Divisiónin perustajista kaudella 1928–1929.Spain, Final Tables 1928–1939 RSSSF. Viitattu 10.2.2009.

Europan kotistadion on 7 000 -paikkainen Nou Sardenya, joka sijaitsee Gràcian kaupunginosassa.Instal·lacions esportives  CE Europa. Viitattu 10.2.2009.

 Jalkapallo 
Seura perustettiin nimellä Club Deportivo Europa vuonna 1907 Provençalin ja Madrid de Barcelonan yhdistyessä.Breu resum de la història del club  CE Europa. Viitattu 10.2.2009. 1920-luvulla siitä muodostui FC Barcelonan jälkeen Katalonian toiseksi vahvin joukkue. Vuonna 1923 se voitti Katalonian-mestaruuden sijoituttuaan kahdella aikaisemmalla kaudella toiseksi.Spain – Final Tables Catalonia RSSSF. Viitattu 10.2.2009. Mestaruuden myötä Europa pääsi Katalonian edustajana Espanjan cupiin Copa del Reyhin, jossa se ylsi loppuotteluun pudottamalla Sevillan ja Sporting Gijónin. Loppuottelussa Athletic Bilbao oli kuitenkin parempi maalein 1–0.Spain – Cup 1923 RSSSF. Viitattu 10.2.2009.

1920-luvun aikana Europa sijoittui Katalonian mestaruussarjassa toiseksi vielä neljä kertaa, minkä ansiosta se pääsi mukaan kaudella 1928–1929 perustetun kansallisen liigan pääsarjaan Primera Divisióniin paikallisvastustajiensa FC Barcelonan ja Españolin ohella. Europa pysyi sarjassa yhteensä kolme kautta, ja sijoittui parhaimmillaan kahdeksanneksi. Kaudella 1930–1931 se jäi kymmenjoukkueisen sarjan viimeiseksi ja putosi Segunda Divisióniin. Kaudeksi 1931–1932 Europan edustusjoukkue yhdistyi Gràcia FC:n kanssa ja muodosti Catalunya FC:n, jolla nimellä se osallistui Segundaan. Joukkue kuitenkin vetäytyi sarjasta talousongelmien vuoksi kolme kierrosta ennen sen päätöstä.

Samaan aikaan Europa jatkoi amatöörijoukkueellaan toimintaansa aluesarjoissa, jossa se pelasi aina 1950-luvulle asti. Kaudeksi 1951–1952 se nousi Tercera Divisióniin, jossa se on sittemmin pelannut suurimman osan historiastaan. Vuosina 1963–1968 se pelasi viisi kautta Segunda Divisiónissa ja vuosina 1994–1995 yhden kauden 1970-luvulla Segunda ja Terceran väliin perustetussa Segunda División B:ssä. Kaudella 1966–1967 Europa herätti huomiota pudottamalla Espanjan cupista neljän edelliskauden aikana neljästi cupin loppuottelussa pelanneen ja kahdesti voittaneen Real Zaragozan. Europan oma cup-taival päättyi neljännesvälierissä.Spain – Cup 1967 RSSSF. Viitattu 10.2.2009. Sittemmin seura on saavuttanut lähinnä alueellista julkisuutta voittamalla Katalonian cupin peräkkäin kausilla 1996–1997 ja 1997–1998. Molemmilla kerroilla se kukisti loppuottelussa FC Barcelonan.Spain – List of Cup Winners of Catalonia RSSSF. Viitattu 10.2.2009.

Nykyisellä katalaaninkielisellä nimellään seura on tunnettu kaudesta 1985–1986 lähtien. Seuran entisistä pelaajista tunnetuin on luultavasti maalivahti Antoni Ramallets, joka aloitti ammattilaisuransa seurassa 1940-luvun alussa ja pelasi myöhemmin menestyksellä FC Barcelonassa.

 Koripallo 
Europalla on toimintaa myös koripallossa,Bàsquet CE Europa. Viitattu 10.2.2009. ja se on lajissa yksi Espanjan vanhimpia. Maan ensimmäinen virallinen koripallo-ottelu pelattiin Europan ja Laietà BC:n välillä 8. joulukuuta 1922; Europa voitti 8–2.El club  CE Laietà. Viitattu 10.2.2009. Europa voitti myös koripallon Katalonian-mestaruuden vuosina 1924 ja 1926.Dades generals  CE Europa. Viitattu 10.2.2009.

 Saavutukset 
Jalkapallo

 Katalonian-mestaruus: 1923
 Katalonian cup: 1996, 1997

Koripallo

 Katalonian-mestaruus: 1924, 1926

 Lähteet 

 Aiheesta muualla 
 CE Europan sivusto 

Luokka:Barcelonan urheilu
Luokka:Espanjalaiset jalkapalloseurat
Luokka:Espanjalaiset koripalloseurat
Luokka:Vuonna 1907 perustetut urheiluseurat